CELEX: 62015CN0044
Language: hr
Date: 2015-02-05 00:00:00
Title: Predmet C-44/15: Zahtjev za prethodnu odluku koji je 5. veljače 2015. uputio Bundesfinanzhof (Njemačka) – Hauptzollamt Frankfurt am Main protiv Duval GmbH & Co. KG

20.4.2015   
            
            
               HR
            
            
               Službeni list Europske unije
            
            
               C 127/11
            
         Zahtjev za prethodnu odluku koji je 5. veljače 2015. uputio Bundesfinanzhof (Njemačka) – Hauptzollamt Frankfurt am Main protiv Duval GmbH & Co. KG
   (Predmet C-44/15)
   (2015/C 127/17)
   Jezik postupka: njemački
   
      Sud koji je uputio zahtjev
   
   Bundesfinanzhof
   
      Stranke glavnog postupka
   
   
      Tužitelj: Hauptzollamt Frankfurt am Main
   
      Tuženik: Duval GmbH & Co. KG
   
      Prethodna pitanja
   
   
               1.
            
            
               Treba li u tarifni broj 9025 KN-a („termometar”), u nedostatku apstraktne definicije što čini termometar iz tarifnog broja 9025 KN-a, iznimno uvrstiti samo uređaje koji su navedeni u Napomenama s objašnjenjem Kombinirane nomenklature o tarifnom broju 9025 KN-a, odjeljak B (termometar i pirometar, sa ili bez mogućnosti registriranja – točke 08.0 do 28.0)?
            
         
               2.
            
            
               U slučaju negativnog odgovora na prvo pitanje: treba li se iz nabrajanja uređaja u Napomenama s objašnjenjem Kombinirane nomenklature o tarifnom broju 9025 KN-a zaključiti da naprave koje ne funkcioniraju poput tih uređaja (određivanje temperature na temelju primjerice mehaničkog širenja tekućina ili metala, fizikalnih promjena ili električnih impulsa itd.) ne mogu biti uvrštene u tarifni broj 9025 KN-a?
            
         
               3.
            
            
               U slučaju negativnog odgovora i na drugo pitanje: je li termometar u smislu tarifnog broja 9025 KN-a i naprava koja prikazuje da je temperatura predmeta koju treba izmjeriti dostigla referentnu vrijednost (graničnu vrijednost) čak i kada naprava ne ispunjava kriterije kao što su mogućnost reprodukcije rezultata mjerenja, stalni prikaz kretanja temperature i mogućnost višekratnog korištenja uređaja?